ჭრელურასებრნი
ჭრელურასებრნი (ლათ. Zygaenidae) — მწერების ოჯახი ქერცლფრთიანების რიგისა. დღის ან ბინდის მწერებია. წინა ფრთები ლურჯი, მწვანე ან შავია, ფოლადისებური ბზინვარება დაკრავს, უმეტესად მკვეთრი წითელი ლაქები აყრია. მატლი უმთავრესად პარკოსნებზე ბინადრობს. ჭრელურასებრნი ფართოდ არიან გავრცელებულნი, უმთავრესად ტროპიკებში. ცნობილია 1 200-მდე სახეობა, მათ შორის 25-მდე საქართველოში. იშვიათი სახეობებიდან აღსანიშნავია ენდემები Z. armena, Z. tamara (ამიერკავკასია), Z. nobilis (კავკასიონი). მავნებლებიდან აღსანიშნავია ვაზის ჭრელურა.